CELEX: 62009TN0127
Language: fi
Date: 2009-04-15 00:00:00
Title: Asia T-127/09: Kanne 15.4.2009 — Abdulrahim v. neuvosto ja komissio

18.7.2009   
            
            
               FI
            
            
               Euroopan unionin virallinen lehti
            
            
               C 167/12
            
         Kanne 15.4.2009 — Abdulrahim v. neuvosto ja komissio
   (Asia T-127/09)
   2009/C 167/26
   Oikeudenkäyntikieli: englanti
   
      Asianosaiset
   
   
      Kantaja: Abdulbasit Abdulrahim (Lontoo, Yhdistynyt kuningaskunta) (edustajat: barrister J. Jones ja solicitor M. Arani)
   
      Vastaajat: Euroopan unionin neuvosto ja Euroopan yhteisöjen komissio
   
      Vaatimukset
   
   
               —
            
            
               Asetus (EY) N:o 881/2002, sellaisena kuin se on muutettuna komission asetuksella (EY) N:o 1330/2008, ja/tai komission asetus (EY) N:o 1330/2008 on kumottava kokonaan tai siltä osin kuin ne koskevat suoraan ja henkilökohtaisesti kantajaa
            
         
               —
            
            
               vaihtoehtoisesti on todettava, että neuvoston asetusta (EY) N:o 881/2002 ja/tai komission asetusta (EY) N:o 1330/2008 ei sovelleta kantajaan
            
         
               —
            
            
               edelleen vaihtoehtoisesti on harkittava, onko kantajan nimen mainitsemiselle neuvoston asetuksen (EY) N:o 881/2002 liitteessä I olevassa luettelossa perustetta, ja ratkaistava, onko komission päätös kantajan nimen lisäämisestä liitteeseen I asianmukainen ja oikeudellisten seikkojen ja tosiseikkojen perusteella perusteltu
            
         
               —
            
            
               on määrättävä vastaajat esittämään lyhyessä määräajassa syyt kantajan nimen mainitsemiselle neuvoston asetuksen (EY) N:o 881/2002 liitteessä I ja sitä koskevat todisteet
            
         
               —
            
            
               on todettava, että kantajan nimen mainitseminen liitteessä I on epäasiallista eikä sille ole oikeudellisia tai tosiseikkoja koskevia perusteita, ja määrättävä kantajan nimi poistettavaksi neuvoston asetuksen (EY) N:o 881/2002 liitteestä I
            
         
               —
            
            
               asiassa on ryhdyttävä tuomioistuimen sopiviksi katsomiin lisätoimiin
            
         
               —
            
            
               vastaaja, neuvosto ja/tai komissio on velvoitettava korvaamaan kantajan oikeudenkäyntikulut
            
         
               —
            
            
               vastaaja, neuvosto ja/tai komissio on velvoitettava korvaamaan kantajalle ansionmenetyksenä, voitonmenetyksenä ja aineettomina vahinkoina aiheutuneet vahingot.
            
         
      Oikeudelliset perusteet ja pääasialliset perustelut
   
   Kantaja vaatii käsiteltävänä olevassa asiassa tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002, sellaisena kuin se on muutettuna 22.12.2008 annetulla komission asetuksella (EY) N:o 1330/2008 (1), osittaista kumoamista siltä osin kuin kantaja on mainittu niiden luonnollisten ja oikeushenkilöiden, yhteisöjen ja elinten luettelossa, joiden varat ja taloudelliset resurssit on jäädytetty tämän säädöksen mukaisesti. Vaihtoehtoisesti kantaja vaatii, että yhteisöjen tuomioistuin toteaa, että neuvoston asetusta N:o 881/2002 ja komission asetusta N:o 1330/2008 ei EY 241 artiklan nojalla voida soveltaa kantajaan. Hän vaatii myös, että yhteisöjen tuomioistuin velvoittaa vastaajat korvaamaan vahingot.
   Kantaja esittää vaatimustensa tueksi, että riidanalaisilla asetuksilla loukataan hänen ihmisoikeuksien ja perusvapauksien suojaamiseksi tehdyn yleissopimuksen (Euroopan ihmisoikeussopimus) ja Euroopan unionin perusoikeuskirjan mukaisia perusoikeuksiaan.
   Hän väittää ensinnäkin, että riidanalaisilla asetuksilla loukataan hänen oikeuttaan tulla kuulluksi sekä oikeutta tehokkaaseen tuomioistuinvalvontaan ja oikeudenmukaiseen oikeudenkäyntiin, koska neuvosto tai komissio ei ole koskaan ilmoittanut hänelle syitä hänen mainitsemiselleen liitteessä I ja koska hänelle ei ole koskaan esitetty näyttöä, joka oikeuttaisi luetteloon merkitsemistä koskevan päätöksen. Kantaja väittää siten, että hänelle ei ole annettu mahdollisuutta ottaa kantaa perusteisiin tai syihin, jotka koskevat hänen nimensä sisällyttämistä riidanalaisen asetuksen liitteeseen I eikä hänellä ole siten ollut mahdollisuutta riitauttaa luetteloon merkitsemistä koskevaa päätöstä missään tuomioistuimessa.
   Toiseksi kantaja esittää, että riidanalaisilla toimilla loukataan hänen oikeuttaan omaisuuden suojaan ja että ne merkitsevät kohtuutonta puuttumista hänen ja hänen perheensä yksityiselämään.
   
      (1)  EUVL L 345, s. 60